**OZNÁMENIE O VYHLÁSENÍ VÝBEROVÉHO KONANIA**

Mesto Žilina na základe ustanovenia § 4 zákona NR SR č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov a ustanovenia § 5 zákona NR SR č. 552/2003 Z. z. o výkone práce vo verejnom záujme v znení neskorších predpisov

**vyhlasuje**

**výberové konanie na obsadenie funkcie riaditeľa/riaditeľky**

**Materskej školy, Nám. J. Borodáča 6, 010 08 Žilina.**

**Požadované predpoklady na výkon pracovnej činnosti a iné kritériá a požiadavky**:

1. kvalifikačné predpoklady na výkon pracovnej činnosti v príslušnej kategórii a podkategórii pedagogického zamestnanca podľa § 11 a 12 zákona č. 138/2019 Z. z. o pedagogických zamestnancoch a odborných zamestnancoch a o zmene a doplnení niektorých zákonov v znení neskorších predpisov (ďalej len „zákona č. 138/2019 Z. z.“) a podľa vyhlášky MŠVVaŠ SR č. 1/2020 Z. z. o kvalifikačných predpokladoch pedagogických zamestnancov a odborných zamestnancov
2. splnenie podmienky zaradenia do kariérového stupňa samostatný pedagogický zamestnanec
3. najmenej 5 rokov výkonu pedagogickej činnosti ku dňu uskutočnenia výberového konania podľa § 3 ods. 5 zákona č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov
4. absolvovanie základného programu funkčného vzdelávania podľa § 47 ods. 7 zákona č. 138/2019
5. bezúhonnosť podľa § 15 ods. 1 zákona č. 138/2019
6. zdravotná spôsobilosť na výkon funkcie podľa §16 ods. 1 a 2 zákona č. 138/2019
7. ovládanie štátneho jazyka podľa § 17 ods. 1 a 2 zákona č. 138/2019
8. znalosť legislatívy
9. práca s počítačom (internet, word, excel)
10. riadiace a organizačné schopnosti

**Doklady požadované k prihláške na výberové konanie:**

1. písomná žiadosť o zaradenie do výberového konania
2. overené doklady o vzdelaní
3. doklad potvrdzujúci splnenie podmienky zaradenia do kariérového stupňa samostatný pedagogický zamestnanec
4. profesijný štruktúrovaný životopis s uvedením kontaktných údajov
5. návrh koncepcie rozvoja materskej školy (cca 4 strany)
6. preukázanie zdravotnej spôsobilosti pre výkon funkcie
7. potvrdenie o dĺžke pedagogickej činnosti
8. čestné vyhlásenie o splnení predpokladu bezúhonnosti podľa § 15 ods. 1 zákona č. 138/2019
9. súhlas so spracovaním a použitím osobných údajov pre potreby výberového konania v zmysle zákona č. 18/2018 Z. z. o ochrane osobných údajov a o zmene a doplnení niektorých zákonov v znení neskorších predpisov

**Doplňujúce informácie pre uchádzačov:**

Funkčné obdobie riaditeľa školy je päťročné.

Výška a zloženie funkčného platu bude stanovená a oznámená podľa zákona č. 553/2003 Z. z. o odmeňovaní niektorých zamestnancov pri výkone práce vo verejnom záujme a o zmene a doplnení niektorých zákonov v znení neskorších predpisov.

**Písomnú žiadosť a požadované doklady zaslať alebo osobne odovzdať v podateľni:**

Mestský úrad Žilina – OŠKŠCRaMR – oddelenie školstva a mládeže, Námestie obetí komunizmu 1, 011 31 Žilina

Obálku viditeľne označiť heslom: „Výberové konanie MŠ, Nám. J. Borodáča 6, 010 08 Žilina - neotvárať!“

Termín uzávierky prihlášok je **07. apríl 2023 o 12:00 hod.**

Termín výberového konania bude prihláseným uchádzačom, ktorí spĺňajú požadované predpoklady, oznámený písomne.

Vyhlasovateľ si vyhradzuje právo nezaradiť do výberového konania uchádzačov, ktorí nespĺňajú podmienky výberového konania.

V Žiline dňa 17.03.2023